b"\n_START_ARTICLE_\nMineralitzaci\xc3\xb3 (s\xc3\xb2l)\n_START_PARAGRAPH_\nMineralitzaci\xc3\xb3 del s\xc3\xb2l en edafologia i pedologia ocorre quan els compostos qu\xc3\xadmics presents en la mat\xc3\xa8ria org\xc3\xa0nica es descomponen o s'oxiden en formes accessibles per a les plantes per exemple per nitrificaci\xc3\xb3. La mineralitzaci\xc3\xb3 \xc3\xa9s el proc\xc3\xa9s oposat a la immobilitzaci\xc3\xb3._NEWLINE_Els microorganismes del s\xc3\xb2l (principalment fongs i bacteris) que actuen sobre la mat\xc3\xa8ria org\xc3\xa0nica tenen un gran paper (90%)en la mineralitzaci\xc3\xb3, per\xc3\xb2 tamb\xc3\xa9 hi actuen les condicions fisicoqu\xc3\xadmiques de cada tipus de s\xc3\xb2l. La mat\xc3\xa8ria org\xc3\xa0nica del s\xc3\xb2l es compon principalment de residus morts de plantes i animals i de productes excretats per \xc3\xa9ssers vius, que gr\xc3\xa0cies a la mineralitzaci\xc3\xb3 passaran a convertir-se en formes inorg\xc3\xa0niques (minerals). Perqu\xc3\xa8 es produeixi la mineralitzaci\xc3\xb3 calen condicions adequades de temperatura i humitat (en ambients de clima mediterrani pot quedar aturada a l'estiu, en climes molt freds no es produeix).\n_START_SECTION_\nEl cas de la mineralitzaci\xc3\xb3 del nitrogen\n_START_PARAGRAPH_\nLa mineralitzaci\xc3\xb3 de la mat\xc3\xa8ria org\xc3\xa0nica comporta l'alliberament de grans quantitats de nitrogen soluble, cosa que contribueix a la contaminaci\xc3\xb3 difusa. Per exemple, la quantitat i la taxa de mineralitzaci\xc3\xb3 del nitrogen sovint afecta la productivitat i la persist\xc3\xa8ncia d'un prat fet d'una barreja de gram\xc3\xadnies i lleguminoses."